text: Ets a: Inici > Agenda > Ruta Minera 2019 – Gran Premi Diputació de Barcelona
  Ruta Minera 2019 – Gran Premi Diputació de Barcelona
  Ruta Minera 2018
  El diumenge 30 de juny, la setmana després del final de La Patum, es celebrarà la 6a edició de La Ruta Minera. La prova té caràcter no competitiu i transcorrerà per l'antiga zona minera de l'Alt Berguedà, en ple Prepirineu català. Es tracta d'un recorregut exigent per carreteres poc transitades des d'on es pot gaudir d'alguns dels millors paisatges de muntanya del nostre país. A tota la gent que hi participi, se'ls regalarà una armilla polar commemorativa i obsequis dels patrocinadors.
  La marxa preveu una participació màxima de 1.000 ciclistes, i les inscripcions estaran obertes a partir del divendres, 1 de març del 2019.
  Els organitzadors proposen, de nou, dos recorreguts:
  1. La Ruta Minera, de 154km, és el recorregut clàssic i original de la marxa. Es pugen un total de cinc ports de muntanya per completar un desnivell positiu de 3.800m. Entre els ports s'inclou l'ascenció al Coll de Pradell, amb la famosa rampa del 20% que és l'emblema de la prova.
  2. La Pedraforca, de 116km, és un recorregut alternatiu que comparteix bona part del recorregut de La Ruta Minera clàssica però no inclou l'ascenció al Coll de Pradell. Es tracta d'un recorregut una mica més fàcil, però que amb quatre ports de muntanya i 2.800m de desnivell positiu també pot satisfer les necessitats dels ciclistes més exigents.